Kota Batam

Kota Batam andre sambua kota sebua ba provinsi Kepulauan Riau, Indonesia. Wilayah Kota Batam ya'ia da'ö  Pulau Batam, Pulau Rempang ba Pulau Galang ba hulo-hulo side-ide tanöbö'ö si so ba Selat Singapura faoma Selat Malaka. Pulau Batam, Rempang, faoma Galang andre ifakhai ia faoma Jembatan Barelang. Molo'ö Dinas Kependudukan dan Catatan Sipil Kota Batam, ba gafuriata ndröfi si 2023 silalö fa'ato niha ba Kota Batam no irugi 1.260.785 niha, fa'fasösö so ba zi 1.200 jiwa/km². Kota Batam andre sambua nahia sifao ba gangolifa kawasan khusus perdagangan bebas ba Batam–Bintan–Karimun.

Kota Batam sambua kota si no enahöi sibai ma strategis. Baero Batam andre so ia ba jalur pelayaran internasional, kota da'a lö aröu sibai ia ba Singapura faoma Malaysia. Batam andre si no tobali Kota ni'odödögö ba wamanöi ngawalö wo ehao kota da'a, Batam no sambua moroi ba kota soya si so ba Indonesia zalio sibai manöi ngawalö hadia ia. Me lafasindro ba ndröfi si 1970 nihaogö Otorita Batam (ia da'a döinia BP Batam), kota andre ha 6.000 niha wa'ato zangiagö hulo da'a ba hiza ha ba zi 40 fakhe fa'ara, niha si so ba Batam no monönö wa'ato irugi 158 kali moroi ba ginötö tefasindro ia.

 Waö-waö 
Pulau Batam ba zi oföna sibai la'iayagö ira niha Suku Melayu ma asese laŵa'ö orang selat i'otarai döfi si 231 Masehi. Hulo da'a sambua hulo si no irai tobali nahia Laksamana Hang Nadim ba wanuwö niha sangosawuyu ba tenga ha da'ö la'oguna'ö nahia andre ira famareta ba ndröfi si 1960 sitobali basis logistik minyak bumi fetaro ba Pulau Sambu, Kota Batam.

Batam andre sambua hulo si so ba Kepulauan Riau ba sambua hulo bagotalua zi 329 hulo tanöbö'ö si so ba Selat Malaka faoma Singapura. Hiza no ambö sibai zanura ngawalua hadia ia zifakhai ba hulo andre, irege ha sambua literatur zanötöi Batam andre ba zinurara, ya'ia da'ö moroi ba Traktat London samöfögö lala wombagi banua nikuasoi Belanda faoma Inggris. Hiza, molo'ö ya'ira sitohare ma pesiar moroi ba Tiongkok China, hulo andre no so niha khönia i'otarai me döfi si 231 Masehi ba ginötö Singapura lakaoni döinia faoma Pulau Ujung.

Fatua lö hadöi famaigi moroi ba wamareta pusat, Batam andre, hulo si lö niha, atua eu, ma tola lamane lö hadöi fa'auri. Ba hiza so ba zi ha'uga ngawawa niha si no oföna so ba hulo andre, halöŵöra simane sifagai, ba so halöŵö ba danö.

Ba ndröfi si 1970, Batam andrö tebörötaigö la bokai tobali nahia lala wamalua halöŵö zifakhai ba wama'ohe'ö ngawalö mbotoŵa ma ba wehede sasese latötöi lamane basis logistik faoma operasional ba industri wanikha faoma gas bumi barö wo halöŵö Pertamina, khamötö dödö ba mböröta ya'ia da'ö ba wobali'ö Batam Singapura-nia Indonesia, ba hiza ba zi lö ara aefa da'ö molo'ö Keputusan Presiden (Keppres) Nomor 41 Tahun 1973, pembangunan Batam la tundreheni ba lafarisayoi khö wamareta sotöi Otorita Pengembangan Daerah Industri Pulau Batam ma si no la'ila niha irugi ma'ökhö faoma töi Badan Pengusahaan Batam (BP Batam) si tobali famanöi ngawalö zifakhai ba pembangunan Batam.

Sifao ba wa'atedou ngawalö hadia ia ba Pulau Batam, ba ndröfi si 1980, molo'ö Peraturan Pemerintah Nomor 34 tahun 1983, wilayah Kecamatan Batam si no tobali angolifa moroi ba Kabupaten Kepulauan Riau, lafanöi wetaronia tobali Kotamadya Batam samalua ngawalö lala halöŵö administrasi pemerintahan faoma kemasyarakatan hegöi ba wotundreheni ba pembangunan nifalua Otorita Batam (BP Batam).

Kategori:Nias
Kategori:Bohou tesura